Kārena Kārpentere
Kārena Anne Kārpentere (angļu: Karen Anne Carpenter; 1950. gada 2. marts — 1983. gada 4. februāris) bija amerikāņu dziedātāja un bundziniece, kopā ar savu brāli Ričardu Kārpenteru grupas The Carpenters biedre no grupas izveides 1968. gadā līdz savai nāvei 1983. gadā. Ar raksturīgu trīs oktāvu kontralta vokālo diapazonu, laikabiedri viņu atzinīgi novērtēja kā lielisku vokālisti.